**Likumprojekta „Grozījumi Militārā dienesta likumā” anotācija**

|  |
| --- |
| I. Kādēļ normatīvais akts ir vajadzīgs |
| 1.Atsauce uz Deklarāciju par Ministru kabineta iecerēto darbību, politikas plānošanas dokumentu un citiem dokumentiem, kuros dots uzdevums izstrādāt normatīvā akta projektu | Likumprojekts "Grozījumi Militārā dienesta likumā” (turpmāk tekstā – likumprojekts) izstrādāts saistībā ar likumprojekta „Par vienotu valsts un pašvaldību institūciju amatpersonu un darbinieku atlīdzības sistēmu” izstrādi. |
| 2.Pašreizējās situācijas raksturojums | Militārā dienesta likums šobrīd satur normas, kas regulē atlīdzības noteikšanu. Pašlaik karavīrs, pildot dienestu ārvalstī, ja tā ir piedalīšanās starptautiskajā operācijā (SO), militārajās mācībās, manevros vai atrašanās komandējumā, nesaņem pabalstus un viņam netiek kompensēti izdevumi, kas pašlaik paredzēti 38.panta pirmajā un otrajā daļā likumprojektā par vienoto atalgojumu. Aizsardzības ministrija vēlas arī turpmāk saglabāt esošo kārtību, ka karavīram pildot dienestu ārvalstī, ja tā ir dalība SO, militārajās mācībās, manevros vai atrašanās komandējumā, šie pabalsti un kompensācijas netiek maksātas.Valsts un pašvaldību institūcijās darba samaksas jomā šobrīd pastāv dažādi normatīvie regulējumi, kuri nosaka atšķirīgus darba samaksas noteikšanas pamatprincipus dažādām amatu grupām un institūcijām. Daļai neatkarīgo institūciju, kuras saņem finansējumu no valsts budžeta, pastāv iekšēji regulējumi darba samaksas noteikšanai, tādējādi netiek nodrošināts caurspīdīgums. Tiek lietota dažāda terminoloģija, piem., mēnešalga, mēneša amatalga, darba alga, atlīdzība, atalgojums. Arī sociālās garantijas (pabalsti, kompensācijas un izdevumu segšana, kas saistīta ar darba pienākumu veikšanu) nav vienotas un tās ir jāpārskata gan pēc apmēriem, gan pēc būtības.Likumprojekta mērķis atlīdzības sistēmas sakārtošana, lai nākotnē padarītu atlīdzības sistēmu caurskatāmu, apvienojot vienā Jumta likumā visus noteikumus, kas attiecas uz valsts darbā strādājošo darba samaksu un sociālām garantijām; būtiski samazināt pastāvošo darba samaksas sistēmu skaitu un kopumā darba samaksas sistēmu valstī padarīt vienkāršāku un saprotamu.  |
| 3.Normatīvā akta projekta būtība | Likumprojekts izsaka jaunā redakcijā normu, kas regulē profesionālā dienesta karavīra dienesta atalgojumu, nosakot, ka profesionālā dienesta karavīrs aktīvā dienesta laikā saņem dienesta atalgojumu saskaņā ar likumu par vienotu valsts un pašvaldību institūciju amatpersonu un darbinieku atlīdzības sistēmu.Likumprojekts izslēdz normas, kas regulē profesionālā dienesta karavīru ikgadējo atvaļinājumu, papildatvaļinājumu, karavīra uzturdevas vai tās kompensācijas noteikšanas kārtību, pabalstus un kompensācijas ārpus valsts dienošiem karavīriem, karavīru veselības aprūpi, atvaļinājuma pabalstu, atvaļināšanas pabalstu, sociālās garantijas un citas ar aktīvo dienestu saistītās garantijas.Šos jautājumus turpmāk regulēs likums „Par vienotu valsts un pašvaldību institūciju amatpersonu un darbinieku atlīdzības sistēmu”. |
| 4.Cita informācija | Citas informācijas nav. |
| **IV. Kāda var būt normatīvā akta ietekme uz spēkā esošo tiesību normu sistēmu** |
| 1.Kādi normatīvie akti (likumi un Ministru kabineta noteikumi) papildus jāizdod un vai ir sagatavoti to projekti, to būtība, kā arī ministrija, kura ir atbildīga par tā sagatavošanu. Par Ministru kabineta noteikumiem (arī tiem, kuru izdošana ir paredzēta izstrādātajā likumprojektā) – norāda to izdošanas mērķi un galvenos satura punktus, kā arī termiņu, kādā paredzēts šos noteikumus izstrādāt  | Ministru kabineta 08.03.2004. noteikumi Nr.131 “Noteikumi par karavīru dienesta atalgojumu”, Ministru kabineta 13.01.2009. noteikumi Nr.46 „Noteikumi par profesionālā dienesta karavīra uzturdevas kompensācijas apmēru un izmaksāšanas kārtību”, Ministru kabineta 09.05.2006. noteikumi Nr.365 „Noteikumi par pabalstu un kompensāciju apmēriem un pabalstu un kompensāciju izmaksas kārtību karavīriem, kuri pilda dienesta pienākumus ārpus valsts”, Ministru kabineta 03.06.2003.noteikumi Nr.288 „Kārtība, kādā Aizsardzības ministrija sedz izdevumus par profesionālā dienesta karavīriem sniegtajiem veselības aprūpes pakalpojumiem”, Ministru kabineta 17.06.2003. noteikumi Nr.329 „Ar karavīriem notikušo nelaimes gadījumu izmeklēšanas un uzskaites kārtība”, Ministru kabineta 08.06.2004. noteikumi Nr.528 „Kārtība, kādā atlīdzina zaudējumus, kas nodarīti karavīra mantai viņa dienesta pienākumu izpildes dēļ”, Ministru kabineta 02.01.2007. noteikumi Nr.20 „Noteikumi par kārtību, kādā profesionālā dienesta karavīriem izmaksā kompensāciju dzīvojamās telpas īres izdevumu un komunālo maksājumu segšanai, un kompensācijas apmēru” ir piemērojami ne ilgāk kā līdz 2010.gada 30.jūnijam.Ņemot vērā, ka turpmāk atlīdzību regulēs likums „Par vienotu valsts un pašvaldību institūciju amatpersonu un darbinieku atlīdzības sistēmu”, šis likumprojekts skatāms vienlaikus ar likumprojektu „Par vienotu valsts un pašvaldību institūciju amatpersonu un darbinieku atlīdzības sistēmu”. |
| 2.Cita informācija | Citas informācijas nav. |
| VII. Kā tiks nodrošināta normatīvā akta izpilde |
| 1.Kā tiks nodrošināta normatīvā akta izpilde no valsts un pašvaldību puses – vai tiek radītas jaunas valsts institūcijas vai paplašinātas esošo institūciju funkcijas | Jaunas institūcijas netiks radītas. |
| 2.Kā sabiedrība tiks informēta par normatīvā akta ieviešanu | Likumprojekts tiks publicēts laikrakstā "Latvijas Vēstnesis", kā arī iekļauts Normatīvo aktu informācijas sistēmā (NAIS) un bezmaksas normatīvo aktu datu bāzē www.likumi.lv. |
| 3.Kā indivīds var aizstāvēt savas tiesības, ja normatīvais akts viņu ierobežo | Satversmes tiesā. |
| 4.Cita informācija | Citas informācijas nav. |

Anotācijas II., III.,V. un VI. sadaļa uz likumprojektu neattiecas.

Finanšu ministrs E.Repše

Vīza:

valsts sekretārs M.Bičevskis

23.10.2009 13:04

I.Artemjeva,67095599

Ineta.Artemjeva@fm.gov.lv